স্টাফ রিপোর্টার \ হবিগঞ্জ সদর উপজেলার বহুলা ফুটবল খেলার মাঠে ধান শুকানোকে কেন্দ্র করে দুই দল লোকের সংঘর্ষে মহিলাসহ ১৫ জন আহত হয়েছে। গতকাল শনিবার দুপুরে এ ঘটনা ঘটে। আহত সুত্রে জানা যায়, স্থানীয় প্রাইমারী স্কুল মাঠে একদল যুবক ফুটবল খেলতে গেলে একই গ্রামের আব্দুল কাইয়ুম সেখানে ধান শুকাতে যায়। এ নিয়ে মনু মিয়ার সাথে বাকবিতণ্ডা হয়। এক পর্যায়ে উভয় পক্ষের লোকজন সংঘর্ষে জড়িয়ে পড়ে। খবর পেয়ে সদর থানা পুলিশ ঘটনাস্থলে পৌছে পরিস্থিতি নিয়ন্ত্রণে আনে। গুরুতর আহত অবস্থায় মনু মিয়া (২০), উজ্জল (১২), সুজন (১৮), আছমা (২২), আব্দুলা (৫০), আব্দুল কাইয়ুম (৩২) ও আব্দুল মতিন (৭০) কে হবিগঞ্জ সদর হাসপাতালে ভর্তি করা হয়েছে।